Larentu Pusceddu

Larentu Pusceddu, (Oroteddi, 6 de freàrgiu de su 1947 - Roma, 9 de ghennàrgiu de su 2016) est istadu un'iscritore, poeta, cantadore, giornalista e dirigente sindacale sardu. 

 Biografia 
Diplomadu in Agrària, est istadu dirigente sindicale de sa CGIL in Thiniscole, in ue istaiat dae su 1973 cun sa mugere Luisa e sos fìgios Igor e Danila. At collaboradu cun giornales e televisiones: Sa Sardigna, Natzione Sarda, La Nuova Sardegna e Telesardegna. 

At iscritu poesias, contos, romanzos. Pro custu, l'ant dadu reconnoschimentos in prèmios literàrios: Tzitade de Otieri, Meilogu, Romàngia, Bonorva, Macumere, Durgali, Oroteddi, Nùgoro, Mamujada, Casteddu, Pasada, Ossi, Mores, etc. 

In su 1979 at publicadu Dae s'umbra de s'ístoria unu discu a 33 giros de mùsica in limba sarda, cun s'eticheta "Edizioni dell'Isola". 

In su 1982 at iscritu S'àrvore de sos Tzinesos, su primu romanzu in sardu de semper, publicadu dae sa domo editora "Editziones de sa Nae" de Nùgoro.

In su 1991 at publicadu su de duos romanzos suos, Mastru Taras, cun sa Papiros de Nùgoro, e in su 2006, semper cun issos, Dona Mallena, romanzu cun su cale at bìnchidu su Prèmiu Casteddu de sa Fae de Pasada.  

In su 2005, imbetzes, at publicadu Pipinidas e Iscazas: Contos pro feduliu, una regorta de contos, cun sa domo editora Solinas, e in su 2008 at bortadu a su sardu una regorta de poesias de su poeta armenu Daniel Varujan, publicadas cun su tìtulu Su canticu de su pane.

In su 2011 est torradu a sos romanzos cun Sordadu Nangu: De gherra e de amore, publicadu cun sa Condaghes, chi contat s'istòria de unu sordadu in sos annos de sa prima gherra mundiale.

Est mortu in su 2016, in Roma, lassende unu romanzu galu non publicadu, S'arzola de s'ena, chi est essidu in su 2017 cun sa Papiros.

Òperas

 Musicales 
Dae s'umbra de s'ístoria [LP] (Edizioni dell'Isola, 1979);

 Literàrias 

 Comente autore 
 Versione torrada a imprentare: ;
;
;
;
;
;
.

 Comente tradutore 

 (tradutzione in sardu de poesias de su poeta armenu).

 Riferimentos 

 Ligàmenes esternos 





Categoria:Iscritores sardos
Categoria:Biografias